AUCT วิ่งฉิว 5% โบรกอัพกำไรปี 63 โตแตะ 339 ลบ. เชียร์ “ซื้อ” เป้า 14 บ.
AUCT วิ่งฉิว 5% โบรกอัพกำไรปี 63 โตแตะ 339 ลบ. เชียร์ “ซื้อ” เป้า 14 บ.
27 พ.ย. 2563

ผู้สื่อข่าวรายงานว่า ราคาหุ้น บริษัท สหการประมูล จำกัด (มหาชน) หรือ AUCT ณ เวลา 11.57 น. อยู่ที่ระดับ 11 บาท บวก 0.50 บาท หรือ 4.76% สูงสุดที่ระดับ 11.20 บาท ต่ำสุดที่ระดับ 10.60 บาท ด้วยมูลค่าการซื้อขาย 62.28 ล้านบาท

ด้าน บล.คันทรี่ กรุ๊ป ระบุในบทวิเคราะห์ฯแนะ “ซื้อ” ปรับราคาเป้าหมายเป็น 14 บาท จากเดิม 9.6 บาท เพื่อเป็นการสะท้อนการปรับขึ้นค่าบริการการประมูล
ด้านผลประกอบการคาดครึ่งหลังปีนี้จะเห็นการเติบโตเด่นเทียบกับช่วงเดียวกันของปีก่อน จากการปรับขึ้นค่าบริการ และจำนวนรถเข้าประมูลที่จะเพิ่มขึ้นต่อเนื่องตามทิศทาง NPL ที่ยังเป็นขาขึ้น ขณะเดียวกันปรับประมาณการกำไรปี 63 ขึ้นเป็น 339 ล้านบาท (จากเดิม 264 ล้านบาท) และปรับกำไรปี 64 ขึ้นเป็น 385 ล้านบาท (จากเดิม 264 ล้านบาท)